# Pjūklelio įdėjimas ir keitimas

- Montuodami ar keisdami darbo įrankį mūvėkite apsaugines pirštines. Darbo įrankiai yra aštrūs ir po ilgesnio naudojimo gali įkaisti.

- Venkite sąlyčio su oda – keisdami pjūklelį mūvėkite patikimomis apsauginėmis pirštinėmis. Ilgesnį laiką naudojamas pjūklelis gali įkaisti.

- Netraukite už grandinės ir nenutraukite grandinės nuo kreipiamojo įtaiso.

Visada keiskite visą pjūklelio mazgą kitu pjūklelio mazgu. Vien grandinės pakeisti negalima.

##

Naudokite tik apdirbamai medžiagai skirtus pjūklelius. Pjūklelis neturi būti ilgesnis nei reikia numatytam pjūviui atlikti.

Pjūklelis | Pjovimo gylis | Užsakymo numeris | Medžiagos
--- | --- | --- | ---
NanoBlade Wood Basic | 50 mm | 2 609 256 D83 | Mediena, plastikas (PVC, PC, PMMA)
NanoBlade Wood Basic | 65 mm | 2 609 256 F43 | Mediena, plastikas (PVC, PC, PMMA)
NanoBlade Wood Speed | 50 mm | 2 609 256 D84 | Mediena, plastikas (PVC, PC, PMMA)
NanoBlade Wood Speed | 65 mm | 2 609 256 D86 | Mediena, plastikas (PVC, PC, PMMA)

##

- Įdėkite tik švarų pjūklelį. Užtikrinkite, kad ant pjūklelio įtvaro nebūtų drožlių bei pjuvenų.

Fiksuojamąja svirtele (9) atidarykite pjūklelio įtvaro gaubtą (8). Įstatykite pjūklelį, kaip pavaizduota paveikslėlyje. Varančioji ašis ir pjūklelio galas turi įsistatyti į pjūklelio įtvarą (14). Uždėkite pjūklelio įtvaro gaubtą ir užfiksuokite jį fiksuojamąja svirtele. Turite išgirsti, kaip fiksuojamoji svirtelė užsifiksavo.

Pjūklelio grandinė užsiveržia automatiškai.

Jei grandinė pasislinktų ar nukristų nuo kreipiamojo įtaiso, atidarykite ir uždarykite pjūklelio įtvaro gaubtą (8).

##

Atspauskite fiksuojamąją svirtelę (9) ir visiškai atlenkite pjūklelio įtvaro dangtelį (8). Išimkite pjūklelį.